**ΔΕΥΤΕΡΕΥΟΥΣΕΣ ΟΝΟΜΑΤΙΚΕΣ ΠΡΟΤΑΣΕΙΣ**

 **ισοδύναμες** με: α) **ουσιαστικά** β) **επίθετα** γ) **αντωνυμίες**
 χρησιμοποιούνται ως: α) **υποκείμενο** β) **αντικείμενο** γ) **κατηγορούμενο** δ) **προσδιορισμός**.

 **ΕΙΔΗ ΟΝΟΜΑΤΙΚΩΝ ΠΡΟΤΑΣΕΩΝ**

α) **ειδικές** β) **βουλητικές** γ) **ενδοιαστικές** δ) **πλάγιες** **ερωτηματικές**

ε) **ονοματικές** **αναφορικές**.

|  |
| --- |
| **ΕΙΔΙΚΕΣ** Εισάγονται: με ειδικούς συνδέσμους **ότι**, **πως**, **που**.  |
|  **Εξαρτώνται**  ☺ από **ρήματα** |
| α. **λεκτικά (** λέω, ομολογώ, ισχυρίζομαι, υπόσχομαι, κατηγορώ, συκοφαντώ, ειδοποιώ, τηλεφωνώ, ανακοινώνω, γράφω, διαβάζω, σημειώνω, υπονοώ κ.ά.)• Μου **ανακοίνωσε** **ότι παραιτήθηκε**. • Με **ειδοποίησε** **ότι** **δε** **θα** **έρθει** **στο** **πάρτι**.β. **δεικτικά (**δείχνω, αποδεικνύω, δηλώνω, φανερώνω, παρασταίνω, πείθω, προσποιούμαι, παριστάνω.) • **Προσποιήθηκε** **ότι** **είναι** **άρρωστος**. • Της **έδειξε** **ότι** **έκανε** **λάθος** **που** πήγε στο χορό.γ. **αισθητικά (** βλέπω, ακούω, νιώθω, καταλαβαίνω, παρατηρώ κ.ά.)• **Νιώθω** **ότι** **δε** **σου** **άρεσε** **το** **φαγητό**. • **Κατάλαβε** **πως έπρεπε να φύγει**.δ. **δοξαστικά (**πιστεύω, υποθέτω, υποψιάζομαι, φαντάζομαι κ.ά.)• **Υποψιάζομαι** **πως** **αυτός** **είναι** **ο κλέφτης**. • Να **υποθέσω** **ότι** **συμφωνείς**;ε. **γνωστικά (** γνωρίζω, ξέρω, μαθαίνω, πληροφορούμαι, εννοώ, κατανοώ κ.ά.)• **Μαθαίνω** **ότι δεν είσαι προσεκτικός στο σχολείο**.☺☺από **απρόσωπα ρήματα ή απρόσωπες εκφράσεις** που έχουν συγγενική σημασία με τα ρήματα που προαναφέραμε, π.χ λέγεται, φαίνεται, διαδίδεται, υποτίθεται, έχω τη γνώμη, έχω την υποψία, έχω την πληροφορία, είμαι της γνώμης, είμαι βέβαιος, είμαι σίγουρος, είναι κρίμα, είναι ψέμα, είναι βέβαιο κ.ά. • **Λέγεται** **πως το αεροπλάνο θα έχει καθυστέρηση**.• **Έχω τη γνώμη** **πως η στάση του δεν ήταν η σωστή**.☺☺☺**από ουσιαστικά** που έχουν συγγενική σημασία με τα ρήματα που προαναφέραμε, π.χ. γνώση, γνώμη, διάδοση, πληροφορία, αίσθηση, δήλωση, αντίληψη, υποψία, ελπίδα κ.ά. • Αποδείχτηκε ψεύτικη η **διάδοση**, **πως το αεροπλάνο θα έχει καθυστέρηση**.• Η **πληροφορία**, **ότι θα πάρουμε τελικά το δάνειο, με ενθουσίασε**.**από αντωνυμίες** δεικτικές και αόριστες ουδετέρου γένους, π.χ. αυτό, εκείνο, κάποιο, κάτι κ.ά. • Όλοι το ξέρουν αυτό, **ότι θα παντρευτεί την Ελένη.** |
| **χρησιμοποιούνται:** |
| α. ως **υποκείμενο των απρόσωπων ρημάτων ή εκφράσεων**, π.χ. • Λέγεται **πως το αεροπλάνο θα έχει καθυστέρηση**.• Έχωτηγνώμη **πως η στάση του δεν ήταν η σωστή.**β. ως **αντικείμενο**, Υποψιάζομαι **πως αυτός είναι ο κλέφτης.**• Προσποιήθηκε **ότι είναι άρρωστος.**γ. ως **επεξήγηση**, π.χ. • Αποδείχτηκε ψεύτικη η διάδοση, **ότι το αεροπλάνο θα έχει καθυστέρηση.**• Όλοιτοξέρουναυτό, **ότι θα παντρευτεί την Ελένη.**δ. ως **κατηγορούμενο** (σπανιότερα) Ο Νίκος φαίνεται **ότι είναι βαριά άρρωστος**. |
|  |
|  |

**ΒΟΥΛΗΤΙΚΕΣ**

Εισάγονται: με το μόριο **να**

☺Εξαρτώνται από ρήματα:

α. **βουλητικά (**ζητώ, επιθυμώ, λαχταρώ, ποθώ, επιδιώκω κ.ά.)

• Θέλω **να φύγω**. • Σου ζήτησα **να μου δώσεις το βιβλίο**.

β. **κελευστικά (**διατάζω, παραγγέλνω, παρακινώ, προειδοποιώ κ.ά.)

• Τον προειδοποίησαν **να μην τολμήσει να περάσει από το γραφείο**.

γ. **απαγορευτικά(** απαγορεύω, εμποδίζω κ.ά.)

• Σας απαγορεύω **να καπνίζετε**.

δ. **αισθητικά(** βλέπω, ακούω, καταλαβαίνω, νιώθω αισθάνομαι κ.ά).

• Βλέπω **να μένουμε σήμερα χωρίς νερό**.

ε. **διάφορα άλλα ρήματα**, π.χ. φοβάμαι, χαίρομαι, ντρέπομαι, σιχαίνομαι, αηδιάζω, αρχίζω, κινδυνεύω κ.ά. • Φοβάμαι **να πάω απ’ αυτό το δρόμο.**

☺☺**απρόσωπα** **ρήματα** ή **απρόσωπες** **εκφράσεις** ( χρειάζεται, απαγορεύεται, πρέπει, είναι ανάγκη, είναι ντροπή, έχω την επιθυμία, έχω παραγγελία, είμαι ικανός, είμαι πρόθυμος κ.ά.)

• Απαγορεύεται **να καπνίζετε**. • Πρέπει **να φύγετε**. • Είμαι ικανός **να φάω ένα ψωμί**

 ☺☺☺**ουσιαστικά** ή **επίθετα** με **συγγενική** **σημασία** με τα προηγούμενα ρήματα, π.χ. ανάγκη, σκοπός, έτοιμος, πρόθυμος κ.ά.

• Βρέθηκα στην ανάγκη **να ζητήσω ένα κομμάτι ψωμί**.

• Περίμεναν υπομονετικά, πρόθυμοι **να βοηθήσουν**.

**αντωνυμίες**, συνήθως δεικτικές ή αόριστες σε ουδέτερο γένος, αυτό, εκείνο κ.ά.

• Αυτό, **να τον λυπούνται οι άλλοι**, δεν το ήθελε.

☺☺☺☺**μετά** **από τις** **προθέσεις:** αντί, δίχως, χωρίς, ίσαμε και τις προθέσεις από, με, σε με το άρθρο (από το, με το, στο) μαζί με τις οποίες δηλώνουν διάφορες επιρρηματικές σχέσεις.

• Φύγαμε **χωρίς να χαιρετήσει ο ένας τον άλλον**.

• Μην καθυστερείς άλλο **με το να τον περιμένεις άδικα**.

Χρησιμοποιούνται ως

α. **υποκείμενο** των **απρόσωπων** **ρημάτων** ή **εκφράσεων**  Απαγορεύεται **να καπνίζετε**.

β. **αντικείμενο** • Ο Πέτρος θέλει **να φύγει**.

γ. **επεξήγηση** • Ένα μόνο λαχταρώ, **να σε δω με το πτυχίο του γιατρού**.

δ. **ονοματικός προσδιορισμός**  Τον χαρακτήριζε το πάθος **να ταξιδεύει στις θάλασσες**.

ε. **επιρρηματικός** **προσδιορισμός** μετά από προθέσεις Φύγαμε **χωρίς να αποχαιρετιστούμε**.

**ΕΝΔΟΙΑΣΤΙΚΕΣ**

**Εισάγονται:** με τους διστακτικούς συνδέσμους **μη** (**να μη**), **μήπως**.

**❖ Εξαρτώνται** από **ρήματα**:

α. που εκφράζουν **φόβο** ή **ανησυχία**, π.χ. φοβάμαι, ανησυχώ, τρέμω, τρομάζω, αγωνιώ κ.ά.

• Φοβάμαι **μήπως πάθεις κάτι**.

β. που εκφράζουν **υποψία** ή **προφύλαξη**, π.χ. υποπτεύομαι, υποψιάζομαι, προσέχω, προφυλάγομαι κ.ά.

• Προφυλάξου από το κρύο **μην αρρωστήσεις**.

**❖❖Από απρόσωπα** **ρήματα** ή **περιφράσεις** **συγγενικής** **σημασίας** με τα παραπάνω ρήματα, π.χ. τρομάζει, αγχώνει, με πιάνει φόβος, έχω την αγωνία, έχω την υποψία κ.ά.

• Τη νύχτα ξυπνώ έχοντας την αγωνία **μήπως έπαθε κάτι το παιδί**.

**❖❖❖Από**  **ουσιαστικά** **συγγενικής** **σημασίας** με τα παραπάνω ρήματα, π.χ. φόβος, αγωνία, υποψία, τρόμος, άγχος κ.ά.

• Ξύπνησε από το φόβο, **μην του κλέψουν το αμάξι**.

**❖❖❖❖Από**  **αντωνυμίες**, συνήθως δεικτικές ή αόριστες σε ουδέτερο γένος, αυτό, εκείνο, ένα, κάτι κ.ά. • Αυτό με τρομάζει, **μήπως κτυπήσει** έτσι που τρέχει σαν τρελός.

**Λειτουργούν ως**

α. **αντικείμενο** Ανησυχώ **μήπως δεν έρθει σήμερα το πλοίο**.

β. **επεξήγηση**  Ένα με ανησυχεί, **μήπως τον πιάσουν άδικα**.

γ. **υποκείμενο** (σπάνια) Με ανησυχεί πολύ **μήπως δεν προλάβει το τελευταίο τρένο**.

**ΠΛΑΓΙΑ ΕΡΩΤΗΣΗ** Η **ΠΛΑΓΙΑ ΕΡΩΤΗΜΑΤΙΚΗ ΠΡΟΤΑΣΗ.**

Εξαρτώνται: από ρήματα που σημαίνουν **ερώτηση**, **απορία**, **αμφιβολία**, **γνώση**, **αίσθηση**

( ρωτώ, εξετάζω, απορώ, θαυμάζω, αμφιβάλλω, λέω, εξηγώ, σκέφτομαι, δείχνω, θυμάμαι, γράφω, βλέπω, κοιτάζω, μαθαίνω, πληροφορούμαι, ακούω, υποθέτω, μαντεύω, καταλαβαίνω, υπολογίζω, προσπαθώ, πασχίζω).

**Χρησιμοποιούνται ως**

**α. ως αντικείμενο** Ρώτησε **τι ώρα είναι.** Υπολόγισε **πόσο κάνουν όλα αυτά.**

**β. ως υποκείμενο** Είναι απίστευτο **πόσο με ταλαιπωρείς.**

**γ. ως επεξήγηση** ουσιαστικών με συγγενική σημασία με παραπάνω ρήματα, δεικτικών και αόριστων αντωνυμιών, Στην ερώτηση μου, **αν θα έρθει μαζί μας**, δεν απάντησε.

Αυτό δεν καταλαβαίνω, **πού γυρνάει τέτοια ώρα**.

Διακρίνονται σε πλάγιες ερωτηματικές **ολικής άγνοιας** και **μερικής** **άγνοιας**, ανάλογα με την απάντηση που επιδέχονται.(αν δηλαδή απαντώ με «ναι/ όχι» ή κάτι πιο συγκεκριμένο --Δες θεωρία παρακάτω.)Για να βρούμε σε ποια από τις δύο κατηγορίες κατατάσσονται, μετατρέπουμε την πλάγια ερώτηση σε ευθεία, π.χ.

Πλάγια ερώτηση: «Είναι ζήτημα αν έφαγε μισό πορτοκάλι»

Μετατροπή σε ευθεία: «Έφαγε μισό πορτοκάλι;»

Η απάντηση που θα δώσουμε είναι ή "ναι" ή "όχι" Απαντήσαμε με **ναι** ή **όχι**, άρα είναι **ολικής άγνοιας**.

Πλάγια ερώτηση: «Με ρώτησε τι ώρα είναι.» Μετατροπή σε ευθεία: «Τι ώρα είναι;»

Η απάντηση που θα δώσουμε θα είναι περίπου έτσι: "Η ώρα είναι 10.00". Δεν απαντήσαμε με **ναι** ή **όχι**, άρα είναι **μερικής άγνοιας**.

**Εισάγονται με**

**α.** όταν είναι ολικής άγνοιας με το ερωτηματικό μόριο **αν** ή το **μη, μήπως, μην τυχόν**

* Είναι ζήτημα **αν έφαγε μισό πορτοκάλι.**
* Ρώτα τον περιπτερά **μήπως ξέρει την οδό Αριστοτέλους**.

**β.** όταν είναι μερικής άγνοιας με τις ερωτηματικές αντωνυμίες **τι, ποιος, πόσος** ή τα ερωτηματικά επιρρήματα **πού, πότε, πώς, πόσο, άραγε, τάχα** κ.λπ. ή το σύνδεσμο **γιατί**.

* Με ρώτησε **τι ώρα είναι**. // Ο αστυνομικός κατάλαβε **ποιος ήταν ο ένοχος**.
* Πρέπει να μου πεις **πού θα πάτε**.